неодомашнени животни на свобода от разред Чифтокопитни, както и отглеждани в стопанства и неодомашнени животни на свобода от семейства Свине, Пекари или Тапирови.
 (6)
 След въвеждането им в Съюза пратките трябва да бъдат придружени от съответните образци на ветеринарни сертификати, посочени в част 2 от приложение II към Регламент (ЕС) No 206/2010, без да се засягат специфичните изисквания за сертифициране, предвидени в споразуменията на Съюза с трети държави. Изискванията по отношение на такива пратки от Нова Зеландия са определени в приложение V към споразумението и в образеца на ветеринарен сертификат, съдържащ се в приложение I към Решение за изпълнение (ЕС) 2015/1901 на Комисията (5).
 (7)
 Нова Зеландия търси по-бърз начин за транспортиране на пратки прясно месо към Съюза с цел по-ефективното използване на такова месо, като се има предвид неговият срок на съхранение. Поради това Нова Зеландия предвижда транспортирането на такива пратки със самолет до Сингапур, разтоварването им от въздухоплавателните средства, възможност за временно складиране в одобрен обект на митническата територия на летището в Сингапур, повторното им натоварване в същия обект и транзитното им преминаване през територията на Сингапур до пристанището на отпътуване, за да бъдат транспортирани в контейнеровоз от Сингапур до Съюза.
 (8)
 За тази цел Сингапур поиска разрешение за въвеждане в Съюза на пратки прясно месо с произход от Нова Зеландия, отговарящи на условията за въвеждане в Съюза и предназначени за ЕС, за да се позволи разтоварването, съхранението, повторното натоварване и транзитното преминаване през Сингапур на такива пратки.
 (9)
 В момента на заминаването от Нова Зеландия прясното месо трябва да отговаря на специфичните изисквания по отношение на общественото здраве и здравето на животните за въвеждане в Съюза. Компетентният орган на Сингапур е въвел проверки върху вноса и процедури, които да гарантират, че разтоварването, съхранението, повторното натоварване и транзитното преминаване през Сингапур няма да засегнат спазването на тези изисквания.
 (10)
 През март 2015 г. Комисията извърши одит за установяване на фактите в Сингапур, за да събере информация и да оцени проверките върху вноса, извършвани от компетентните органи на Сингапур, както и процедурата за транзитно преминаване, установена във връзка с исканото разрешение. От резултатите от одита Комисията заключи, че въведените от компетентните органи на Сингапур проверки върху вноса и процедурата за транзитно преминаване дават достатъчно гаранции за целостта и безопасността на пратките прясно месо от Нова Зеландия, по-специално що се отнася до изискванията за общественото здраве и здравето на животните.
 (11)
 За да се удостоверят проверките върху вноса и процедурите за транзитно преминаване, компетентният орган на Сингапур следва да издаде ветеринарен сертификат, който да бъде представен на граничния инспекционен пункт на въвеждане в Съюза. За тази цел е изготвен образец на ветеринарен сертификат „NZ-TRANSIT-SG“.
 (12)
 В споразумението се определят специфични правила за сертифициране, гранични проверки и такси за инспекция при внос от Нова Зеландия, които са приложими също и към пратки, преминаващи транзитно през Сингапур.
 (13)
 Споразумението дава възможност за електронно сертифициране на новозеландски продукти, изнасяни за Съюза, чрез използване на интегрираната електронна система на Съюза, създадена с Решение 2003/24/ЕО на Комисията (6) („TRACES“).
 (14)
 За да бъде приведен в